Jerry Lee Lewis

Jerry Lee Lewis (født 29. september 1935 i Ferriday i Louisiana i USA, død 28. oktober 2022 i Memphis i Tennessee i USA) var en amerikansk musiker, sangskriver og pianist, også kjent som The Killer. I slutten av 1950-årene var han en av de mest populære rockeartistene. Han var en virtuos pianist.


== Liv og virke ==


=== Bakgrunn ===
Jerry Lee Lewis vokste opp i en meget religiøs familie og sang mye gospel. Han begynte å spille piano åtte år gammel. Han var gift syv ganger og to av hans koner døde under uklare omstendigheter. Han giftet seg i 1957 med sin tremenning Myra da hun bare var 13 år gammel. Lewis ble i 1986 arrestert etter å ha kommet hjem til Elvis beruset og bevæpnet.


=== Musiker ===
Lewis var en pioner innen rock'n'roll-musikk. Han ble oppdaget i 1956 i Memphis i Tennessee av lydtekniker Jack Clement, som jobbet i Sun Studios. Han slo igjennom følgende år med rockabilly-sangene «Whole Lotta Shakin' Goin' On» og «Great Balls of Fire». I perioden 1957-58 var han en blant ytterst få rockabilly-artister som kunne måle seg med Elvis Presley i popularitet, basert på antall oppførte sanger på amerikanske og britiske hit-lister, og antall solgte LP-er. Great Balls of Fire fikk Elvis til å høre tam ut skrev bladet Rolling Stone.Under en turné i England i 1958 fikk populariteten imidlertid en brå slutt. Hans ekteskap med sin 13-årige slektning Myra Gale Brown (datter av hans fetter) fikk medias oppmerksomhet, og førte til at Lewis ble svartelistet av mange radiokanaler over flere år. I Lewis’ sørstatlige familiebakgrunn var det på denne tiden fremdeles forholdsvis vanlig at jenter tidlig i tenårene giftet seg med eldre menn, noe som ofte ble oversett i medias omtale av saken.Lewis fortsatte å produsere musikk hos Sun Studios fram til 1963, men var sjelden å finne på hit-listene lengre. Populariteten begynte imidlertid å vokse igjen da han gjorde karriere som country-artist fra 1968 og utover 1970-årene. Albumet Last Man Standing ble sluppet høsten 2006 og mottok gjennomgående positive kritikker.Lewis fikk en stjerne på Hollywood Walk of Fame, og ble medlem av Rock and Roll Hall of Fame i 1986.Han var fetter av countrysangeren Mickey Gilley og predikanten Jimmy Swaggart.


== Hitsingler ==
«Crazy Arms» (1956)
«It'll Be Me» (1057)
«Whole Lotta Shakin' Goin' On» (1957)
«Great Balls of Fire» (1957)
«Breathless» (1958)
«High School Confidential» (1958)
«What'd I Say» (1961)
«Chantilly Lace» (1968)
«Another Place, Another Time» (1968)
«What's Made Milwaukee Famous (Has Made A Loser Out of Me)» (1968)
«Me and Bobby McGee» (1971)


== Referanser ==


== Eksterne lenker ==
(en-US) Offisielt nettsted 
(en) Jerry Lee Lewis – kategori av bilder, video eller lyd på Commons 
(en) Jerry Lee Lewis på Internet Movie Database 
(en) Jerry Lee Lewis hos Rotten Tomatoes 
(en) Jerry Lee Lewis hos The Movie Database 
(en) Jerry Lee Lewis hos Internet Broadway Database 
(en) Jerry Lee Lewis på Apple Music 
(en) Jerry Lee Lewis på Discogs 
(en) Jerry Lee Lewis på MusicBrainz 
(en) Jerry Lee Lewis på Spotify 
(en) Jerry Lee Lewis på Songkick 
(en) Jerry Lee Lewis på Last.fm 
(en) Jerry Lee Lewis på AllMusic 
Jerry Lee Lewis på Facebook 
Jerry Lee Lewis på Instagram 
Jerry Lee Lewis på YouTube